<classify> Kauli hiyo aliitoa baada ya Twiga Stars kufungwa mabao 2-1 na timu ya taifa ya wanawake ya Zimbabwe kwenye mchezo wa kuwania kufuzu fainali za Mataifa ya Afrika uliochezwa Uwanja wa Azam Complex Chamazi, Dar es Salaam juzi.Kwa bahati mbaya hatuna ligi ya wanawake na timu hii haijacheza tangu irudi kwenye michuano ya All African Games, Septemba mwaka jana hivyo inachangia wachezaji wetu kukosa mbinu za kukabiliana katika michezo kama hii, alisema kocha Nasra.Alisema mchezo ulikuwa mzuri na wachezaji walijituma kwa kiwango kikubwa, ingawa Zimbabwe ilitumia udhaifu wao na kufunga mabao ambayo yote yalitokana na makosa katika safu ya ulinzi.Nilipata pigo baada ya nahodha Sophia Mwasikili kuumia uti wa mgongo wakati wakipasha mwili joto kabla ya mchezo kuanza, kwani alikuwemo kwenye kikosi kinachoanza tukalazimika kufanya mabadiliko ya haraka, alisema Nasra.Alisema baada ya mchezo huo, wanaendelea na kambi na watafanya mazoezi ya wiki mbili ya nguvu zaidi ili wachezaji waweze kuhimili vishindo vya mechi ya ugenini.Kutokana na kipigo cha mabao 2-1 ilichokipata juzi, Twiga Stars sasa inahitajika kushinda mabao 2-0 zitakaporudiana nchini Zimbabwe ili iweze kufuzu hatua inayofuata ya michuano hiyo ya kuwania kufuzu fainali za Afrika kwa wanawake.Mechi ya marudiano itachezwa Zimbabwe Machi 18 mwaka huu, ambapo timu itakayovuka raundi hiyo itamenyana na mshindi kati ya Zambia na Namibia.  <topic>: MICHEZO 